Ολιβιέ Μαρτινέζ

Ο Ολιβιέ Μαρτίνεζ (γαλλικά: Olivier Martinez, 12 Ιανουαρίου 1966 - ) είναι Γάλλος ηθοποιός του κινηματογράφου. Έγινε γνωστός από τους ρόλους του σε αρκετές γαλλικές ταινίες όπως το Un, deux, trois, soleil (1993), που του χάρισε το βραβείο Σεζάρ "Πιο Υποσχόμενου Ηθοποιού", το Ο ουσάρος στη στέγη (1995) και το La femme de chambre du Titanic (1997). Εμφανίστηκε επίσης σε ταινίες του Χόλυγουντ, όπως η δραματική ταινία Πριν πέσει η νύχτα (2000), το ερωτικό θρίλερ Άπιστη (2002) και το θρίλερ δράσης S.W.A.T.: Επίλεκτη ομάδα κρούσης (2003) στο οποίο ενσάρκωσε έναν Γάλλο διακινητή ναρκωτικών.

 Βιογραφία 
Ο Μαρτίνεζ γεννήθηκε στο Παρίσι από μια οικογένεια της εργατικής τάξης. Ο πατέρας του ήταν Ισπανός επαγγελματίας πυγμάχος, γεννημένος στο Μαρόκο και η μητέρα του ήταν Γαλλίδα γραμματέας. Σπούδασε στο CNSAD και ξεκίνησε την υποκριτική του καριέρα στη Γαλλία το 1990. Ο Μαρτίνεζ ανατράφηκε ως ρωμαιοκαθολικός.

 Καριέρα 
Το 1994, ο Μαρτίνεζ κέρδισε ένα βραβείο Σεζάρ "Πιο Υποσχόμενου Ηθοποιού" για τον ρόλο του στην ταινία Un, deux, trois, soleil (1993). Ακολούθησε ένας πρωταγωνιστικός ρόλος στην ταινία του Ζαν-Πολ Ραπενό Ο ουσάρος στη στέγη το 1995 στην οποία πρωταγωνίστησε μαζί με τη Ζυλιέτ Μπινός ως Ιταλός ευγενής. Θεωρήθηκε η πιο ακριβή ταινία στην ιστορία του γαλλικού κινηματογράφου εκείνη την περίοδο αλλά απέτυχε να ξεπεράσει τα $35 εκατομμύρια του προϋπολογισμού της. Το 1996/97 εμφανίστηκε στη ρομαντική κωμωδία του Μπερτράν Μπλιέ Mon homme μαζί με την Ανούκ Ζινμπέργκ, τον Ζεράρ Λανβάν και τη Βαλέρια Μπρούνι Τεντέσκι. Αργότερα το 1997 πρωταγωνίστησε στη δραματική ταινία του Μπίγκας Λούνα La femme de chambre du Titanic μαζί με τη Ρομάν Μπορινζέ, η οποία τοποθετήθηκε χρονικά στο ταξίδι του Τιτανικού το 1912. Ο Μαρτίνεζ ενσάρκωσε έναν Γάλλο εργάτη που κέρδισε σε διαγωνισμό δύναμης με βραβείο ένα ταξίδι για να παρακολουθήσει το παρθενικό ταξίδι αναχώρησης του Τιτανικού. Η ταινία έλαβε θετικές κριτικές. Ο Μικ Λασάλ της εφημερίδας San Francisco Chronicle επαίνεσε τη σπάνια ερμηνεία του Μαρτίνεζ.

Ο Μαρτίνεζ έλαβε την προσοχή του κοινού όταν συμμετείχε σε ταινίες του Χόλυγουντ όπως στο Πριν πέσει η νύχτα του Τζούλιαν Σνάμπελ (2000) μαζί με τον Χαβιέ Μπαρδέμ και τον Τζόνι Ντεπ. Το σενάριο βασίζεται στην ομώνυμη αυτοβιογραφία του Ρεϊνάλντο Αρένας, η οποία εκδόθηκε στην αγγλική γλώσσα το 1993. Η ταινία έλαβε αρκετές θετικές κριτικές παρόλο που η ερμηνεία του Μαρτίνεζ επισκιάστηκε από εκείνη του Μπαρδέμ στα μάτια των κριτικών. Αργότερα σχολιάστηκε για την ερμηνεία του στην ταινία Άπιστη (2002) δίπλα στην Ντάϊαν Λέιν. Από τότε, έχει εμφανιστεί στην τηλεοπτική προσαρμογή της ταινίας The Roman Spring of Mrs. Stone (2003), στο S.W.A.T.: Επίλεκτη ομάδα κρούσης (2003) και στην ταινία Κλεμμένες ζωές (2004). Πρωταγωνίστησε επίσης ως Γκάμπριελ στην κινηματογραφική προσαρμογή της ταινίας Αίμα και σοκολάτα (2007). Ο Μαρτίνεζ ενσάρκωσε τον Μαυρίκιο στην ταινία Παύλος, ο απόστολος του Χριστού (2017).

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλοςΣημειώσεις1990NavarroΡόλοεπεισόδιο "Barbès de l'aube à l'aurore"Plein FerΠασκάλ1992Odyssée BidonΦιλτηλεταινίαIP5: L'île aux PachydermesΤόνιLes Paroles invisiblesμικρού μήκους1993Un, deux, trois, soleilμικρός Πολ1995Le Hussard sur le toitΟ ουσσάρος στη στέγηΑνζελό Παρντί1996Mon HommeΖαν-Φρανσουά1997La Femme de chambre du TitanicΧόρτι1999La Ciudad de los prodigiosΟνόφρ Μπουβιλά2000NosotrasΝταβίντLa TauleμουγγόςTorerosΜανουέλΠριν πέσει η νύχταΛάζαρο Γκόμες ΚαρίλεςBullfighterΤζακ2002Semana santaΚεμάδαUnfaithfulΆπιστηΠολ Μαρτέλ2003The Roman Spring of Mrs. StoneΠάολο ντι ΛίοτηλεταινίαS.W.A.T.S.W.A.T.: Επίλεκτη ομάδα κρούσηςΑλεξάντερ Μοντέλ2004Taking LivesΚλεμμένες ζωέςΠακέτ2007Blood and ChocolateΑίμα και σοκολάταΓκαμπριέλ2010Knight and DayΕπικίνδυνες παρέεςάντρας στην παραλίαχωρίς αναφορά στους τίτλους2011Dark TideΣε βαθιά νεράΤζεφ Μάθιεσον2012CybergeddonΓκούστοφ Ντομπρέφτηλεοπτική σειρά (2 επεισόδια)Cybergeddon ZipsΓκούστοφτηλεοπτική σειρά (1 επεισόδιο: "Gustov")2013The PhysicianΟ θεραπευτήςσάχης Άλα αντ-Ντάουλα2014RevengeΕκδίκησηΠασκάλ Λεμαρσάλεπαναλαμβανόμενος ρόλος (5 επεισόδια)2015Texas RisingΑντόνια Λόπες ντε Σάντα Άννα2016MarsΕντ Γκραν2018Paul, Apostle of ChristΠαύλος, ο Απόστολος του ΧριστούΜαυρίτιος2020Mosquito StateΈντουαρντ Βέρνερ

 Βραβεία 
ΈτοςΒραβείοΚατηγορίαΑποτέλεσμαΣημειώσεις1993Βραβείο Ζαν ΓκαμπένΝίκη1993βραβείο ΣεζάρMost Promising ActorΥποψηφιότηταταινία IP5: L'île aux pachydermes1994βραβείο ΣεζάρMost Promising ActorΝίκηταινία Un, deux, trois, soleil

 Παραπομπές 

 Εξωτερικοί σύνδεσμοι 


 "Olivier!", Cinetropic.com

Κατηγορία:Γάλλοι ηθοποιοί κινηματογράφου